Možná Interakcia medzi liekom Wobenzym a Aspirin Protect 100
Dobrý deň.  Chcela by som sa opýtať na možnú interakciu lieku Wobenzym a Aspirin protect 100. Ďakujem.
Dobrý deň,
ďakujeme za Vašu otázku.
Súbežné použitie lieku Wobenzym a antikoagulancií a/alebo protidoštičkových liekov (Aspirin Protect) môže zvýšiť antikoagulačný účinok a s tým spojené krvácanie. Preto kombinácia lieku Wobenzym s takýmito liekmi vyžaduje prísnu indikáciu a starostlivé monitorovanie. Keďže mi nie je známy Váš celkový zdravotný stav, ani všetky lieky, ktoré aktuálne užívate, odporúčam konzultovať užívanie lieku Wobenzym predovšetkým s ošetrujúcim lekárom, ktorému sú tieto skutočnosti známe.
Prajem pekný zvyšok dňa.
S pozdravom
Mgr. Emma Halás Haluščíková